ועדת הפנים ואיכות הסביבה, כנסת 18, פרוטוקול מספר 590, 2012-07-16 12:30

אמנון כהן: אני פותח את הדיון של ועדת הפנים והגנת הסביבה.

אמנון כהן: הנושא על סדר היום הוא הצעת חוק הרשות הארצית לכבאות והצלה.

אמנון כהן: מדובר בהכנה לקריאה שנייה ושלישית.

אמנון כהן: הוועדה השקיעה המון זמן בנושא החשוב הזה.

אמנון כהן: היא השקיעה בתיאומים רבים לגבי ההסכם עם העובדים מן השורה, עם לוחמי האש, עם העובדים בחוזים האישיים, עם עובדי המעבר.

אמנון כהן: אפילו בדברים שלא היו קשורים לוועד העובדים ביקשתי שיהיה ייצוג.

אמנון כהן: ישר כוח ליואב גדסי שרצה להיות ממלכתי מבחינת כולם וייצג את העובדים במכלול הכולל.

אמנון כהן: ישר כוח.

אמנון כהן: אני אומר לכם שהחוק הזה מתגלגל בכנסת שני עשורים.

אמנון כהן: בדקתי את הנושא.

אמנון כהן: אני רוצה להגיד תודה מיוחדת לחבר הכנסת דוד אזולאי.

אמנון כהן: הוא לא פה.

אמנון כהן: הוא בטח יקרא את הפרוטוקול.

אמנון כהן: כיושב-ראש ועדה הוא כל פעם הניח את הצעת החוק.

אמנון כהן: הוא ראה צורך אמיתי לשנות את הצעת החוק.

אמנון כהן: אני מודה לו, כי הוא היווה קטלי

אמנון כהן: זטור לממשלה שבסופו של דבר הביאה את הרפורמה שלה.

אמנון כהן: ברפורמה של הממשלה איחדנו את הצעת החוק של חבר הכנסת אזולאי ואת החוק של הממשלה, שזאת הצעת חוק הרשות הארצית לכבאות והצלה.

אמנון כהן: אני רוצה להגיד מילה טובה לראש הממשלה, לשר האוצר, לשר לביטחון פנים.

אמנון כהן: אני רוצה לומר תודה לשר הפנים שלמרות שהסמכות כרגע לא אצלו והכפיפות של הכיבוי וההצלה לא אצלו, הוא כל הזמן דאג שאני לא אעביר את החוק בלי לסגור עם העובדים, שאני לא אעביר את החוק בלי לגמור עם השלטון המקומי שהוא כך או כך קשור לדברים.

אמנון כהן: כמובן תודה לשר האוצר ולסגן שר האוצר, יצחק כהן, לעוזרים שלהם, למנכ"לים של המשרדים, לרותם פלג, לודים, למאיר בינג.

אמנון כהן: אני רוצה להודות לעדי אביטל שעשתה מאחורי הקלעים את כל התיאומים בינינו.

אמנון כהן: ישר כוח.

אמנון כהן: אני מודה לכם שמאחורי הקלעים עשיתם את כל העבודה ואת כל התיאומים.

אמנון כהן: אנחנו מודים לאורי, יועץ השר, שמרכז בין הכנסת לממשלה.

אמנון כהן: הוא עושה עבודה מצוינת.

אמנון כהן: אנחנו מודים גם לשלטון המקומי.

אמנון כהן: למרות כל הדברים, למרות כל המורכבויות של הרשויות החלשות והרשויות החזקות ניסינו להגיע להבנה.

אמנון כהן: אף פעם היא לא אופטימאלית.

אמנון כהן: לא כולם נהנים.

אמנון כהן: ניסינו כמה שפחות שהרשויות החלשות ישתתפו.

אמנון כהן: אני מודה על כך שבאו להבנה ולקראת אותן רשויות חלשות.

אמנון כהן: גם הנושא של החומרים הרעילים והמסוכנים לא טופל ברמה הלאומית.

אמנון כהן: אני רוצה להגיד תודה מיוחדת למירי, לעידו, הייעוץ המשפטי, שעשו עבודה.

אמנון כהן: מדובר בתקציב נוסף.

אמנון כהן: זה תקציב בין המשרדים.

אמנון כהן: הייעוץ המשפטי ראה את הדברים האלה, ראה איך לוחם האש כשהוא נתקל בחומרים מסוימים צריך להתנהג, מה קורה איתו, מי אחראי על זה.

אמנון כהן: אני מודה לכם, מירי, עידו ויהל.

אמנון כהן: עשיתם עבודה מצוינת.

אמנון כהן: אני ברמה הלאומית יכול להגיד שאת הנושא של חומרים מסוכנים כיסינו.

אמנון כהן: כמובן שבלי הנושא התקציבי לא יכולנו לאשר את הרפורמה.

אמנון כהן: הדיון האחרון נסוב בנושא הזה, לכן אני מודה לשר לביטחון פנים שאמר שבלי תקציב לא נעביר את הרפורמה.

אמנון כהן: גם שר האוצר דיבר איתי און- ליין על כך שנעביר את התקציב עם הרפורמה.

אמנון כהן: הגענו להבנות שמעבר לתקציב השוטף כל שנה ושנה, שזה תקציב שנסוב סביב ה-700 מיליון, יהיה תקציב נוסף.

אמנון כהן: הוא לא יפחת מ-240 מיליון.

אמנון כהן: הוא מגיע קרוב למיליארד שקל.

אמנון כהן: זה יהיה צמוד במהלך 5 שנים.

אמנון כהן: זה ייתן גיבוי מלא למערך הכיבוי וההצלה כדי לעמוד בלוח הזמנים, כדי לתת למענה לכל תרחיש שיכול לקרות.

אמנון כהן: יש גם את כל הנושא של הטייסת.

אמנון כהן: גם שם יש תקציב של 170 מיליון שמחולק ל-4 שנים.

אמנון כהן: גם הנושא של פיקוד העורף מקבל מענה, גם הכבאיות, גם כוח האדם וכמובן גם דברים נוספים.

אמנון כהן: אני מודה שברמה הלאומית אנחנו פחות או יותר מביאים לאיזה שהוא פתרון בנושאים האלה.

אמנון כהן: לפני שאני אכנס לסעיפים שעדיין נשארו פתוחים.

אמנון כהן: .

אורי מקלב: יש מישהו ששכחת להודות לו.

אמנון כהן: עוד לא סיימתי להודות לחברי הכנסת המוכשרים שיושבים כאן איתנו.

אורי מקלב: לא לזה התכוונתי.

אמנון כהן: חבר הכנסת ביילסקי עבד מול השלטון המקומי ועזר, חבר הכנסת מקלב לא פעם החליף אותי בדיונים.

אמנון כהן: כמובן גם חבר הכנסת ביבי שמניסיונו הרב נהנינו כאן בוועדה ושינינו סעיפים.

אמנון כהן: גם חבר הכנסת הורוביץ.

אמנון כהן: את מי שכחתי?

אורי מקלב: אותם 44 אנשים שנהרגו באסון הכרמל.

אורי מקלב: הם במותם ציינו את החיים.

אורי מקלב: זה קידם את החוק הזה.

אורי מקלב: אם לא היה אסון הכרמל היינו דנים בזה עוד הרבה מאוד שנים.

אורי מקלב: זה נכון שהיושב-ראש עשה ופעל, אבל אסון הכרמל הוא זה שנתן דחיפה לחוק הזה.

אורי מקלב: אני חושב שבמעמד חגיגי זה צריך להזכיר את אותם.

אורי מקלב: .

אמנון כהן: הנה הזכרת.

אמנון כהן: אנחנו כמובן מחבקים את המשפחות.

אמנון כהן: אנחנו איתכם.

אמנון כהן: אתם איבדתם את יקירכם.

אמנון כהן: אלפי מילים לא יוכלו למלא את החלל החסר.

אמנון כהן: חבל שבנסיבות טראגיות כאלו העברנו את החוק.

אמנון כהן: אמרתי ששני עשורים אנחנו מדברים על הרפורמה הזאת.

אמנון כהן: כנראה שהיה צריך לקרות איזה מקרה כדי שזה יהיה.

אמנון כהן: אני מודה שוב לראש הממשלה שאם לא היה אומר שהוא רוצה לעשות את זה זה לא היה קורה.

אמנון כהן: כבוד השר, תגיד כמה מילים.

אמנון כהן: אחר כך ניכנס לסעיפים הפתוחים שלנו.

יצחק אהרונוביץ': אדוני היושב-ראש, חבריי חברי הכנסת.

יצחק אהרונוביץ': זה יום היסטורי.

יצחק אהרונוביץ': אנחנו נמצאים ביום היסטורי למדינת ישראל, לחברה, לגורמי ההצלה.

יצחק אהרונוביץ': יש לי הרבה הערכה ללוחמי האש ולארגון.

יצחק אהרונוביץ': נעשו דברים מופלאים, כולל בימים האחרונים.

יצחק אהרונוביץ': אי אפשר להתעלם מזה.

יצחק אהרונוביץ': הם מסכנים חיים למען הצלת חיים.

יצחק אהרונוביץ': אני נכנסתי לפני כשנה וחצי לנושא.

יצחק אהרונוביץ': הוא הועבר אלי בהחלטת ממשלה.

יצחק אהרונוביץ': ידעתי את הקשיים, ידעתי את המורכבות של המבנה ואיך צריך להעביר את זה.

יצחק אהרונוביץ': לא ידעתי עד כמה ולא ידעתי איך נגיע בסוף לתוצר הכי נכון שיכול להיות.

יצחק אהרונוביץ': היום אני יכול להגיד לכם שאני באמת נמצא במקום אחר.

יצחק אהרונוביץ': ההחלטה היא להעביר את זה.

יצחק אהרונוביץ': הרפורמה והחוק יתנו לנו לממש את האפשרות כדי לקדם את הארגון ולהביא אותו לאופקים אחרים, למקומות אחרים.

יצחק אהרונוביץ': יש פה הרבה שותפים.

יצחק אהרונוביץ': יש את הלוחמים בראש וראשונה, את הוועדים וכמובן את האנשים ואת האיגודים.

יצחק אהרונוביץ': כל אחד נטל חלק.

יצחק אהרונוביץ': אתה, אדוני היושב-ראש, נתת חלק מרכזי.

יצחק אהרונוביץ': אמרתי את זה גם היום אצל ראש הממשלה.

יצחק אהרונוביץ': ראש הממשלה, האוצר, 2 המנכ"לים ואנשי המשרד התעסקו בזה.

יצחק אהרונוביץ': זה לא פשוט.

יצחק אהרונוביץ': הבנתי את הקשיים, אבל תמיד ראיתי את המטרה.

יצחק אהרונוביץ': המטרה היא להביא את המקום הזה, את הארגון הזה למקום אחר.

יצחק אהרונוביץ': אני מאוד שמח שהגענו ליום המיוחל הזה.

יצחק אהרונוביץ': הנושא התקציבי עמד לנגד עיני.

יצחק אהרונוביץ': לא בכדי אמרתי בישיבה הקודמת שאני לא אתן להעביר ללא גיבוי תקציבי.

יצחק אהרונוביץ': גם אתמול במהלך הלילה היו ויכוחים על ויכוחים.

יצחק אהרונוביץ': סיכמנו על מיליארד שקל ל-6 שנים, או מיליארד 100 מיליון ל-6 שנים, כאשר 400 מיליון כבר הושקעו.

יצחק אהרונוביץ': אנחנו מדברים על מיליארד וחצי.

יצחק אהרונוביץ': בשנה וחצי אני רואה את ההתקדמות, אני רואה את החלק החיובי של ההסכם, של הרפורמה.

יצחק אהרונוביץ': אני רוצה להודות לכל האנשים פה.

יצחק אהרונוביץ': יש פה המון אנשים.

יצחק אהרונוביץ': אני באופן אישי מודה לכולם.

יצחק אהרונוביץ': עכשיו אנחנו יוצאים לדרך חדשה.

יצחק אהרונוביץ': תודה רבה.

אמנון כהן: שחר, אחרי שנעביר את הסעיפים אני ארצה שתגיד כמה מילים.

אמנון כהן: אנחנו סיימנו כאן בוועדה.

אמנון כהן: זה צריך לעבור עוד מליאה.

אמנון כהן: אתה זה שמתחיל את העבודה.

אמנון כהן: אני רוצה לתת לך את כל הגיבוי של הוועדה לאורך כל הדרך.

אמנון כהן: בהמשך נעשה דיונים של תיאומים במידה ויהיו לך קשיים ליישם את החוק.

אמנון כהן: הרפורמה מטבעה היא רפורמה חדשה.

אמנון כהן: יכול להיות שיהיו לך קשיים בדרך.

אמנון כהן: אנחנו תמיד נהיה קשובים לעזור לך להוציא את זה לפועל כך שבאמת תהיה בשורה אמיתית לעם ישראל.

אמנון כהן: אחרי שנצביע ניתן לך זכות דיבור.

אמנון כהן: אתה השתתפת בכל הדיונים.

אמנון כהן: מדינת ישראל סומכת עליך שתיישם את הרפורמה החשובה הזאת.

אמנון כהן: אני כמובן לא שוכח להגיד תודה למנהלת הוועדה שלי שעושה עבודה מצוינת עם כל הצוות.

אמנון כהן: היא מזמנת תוך כדי, אד-הוק, מהר, מבטלת, מוסיפה לסדר היום.

אמנון כהן: את מוכשרת מאוד.

אמנון כהן: אני מאחל לך אריכות שנים.

אמנון כהן: יש לך תרומה רבה ויפה לחוק הזה.

אמנון כהן: מה אנחנו כותבים בסעיף 82 לגבי התקציב?

יהל עמית: 82.

יהל עמית: תקציב שנתי.

יהל עמית: תקציב רשות הכבאות וההצלה ייקבע בחוק התקציב השנתי בתחום פעולה נפרד במסגרת תקציב המשרד לביטחון פנים.

אמנון כהן: אנחנו מצביעים על הסעיף הזה.

אמנון כהן: מי בעד סעיף 82?

אמנון כהן: בעד – פה אחד

אמנון כהן: נמנעים –אין

מירי פרנקל-שור: סעיף 98 מדבר על השתתפות הרשויות המקומיות.

מירי פרנקל-שור: אנחנו רוצים לשנות את הגדרת מענק בסעיף 98.

מירי פרנקל-שור: שני תנאים מצטברים לרשויות מסוימות.

נועה בן-אריה: החלוקה של העברת התקציבים במשך 5 השנים הקרובות מתחלקת בין שתי קבוצות של רשויות.

נועה בן-אריה: יש רשויות שמקבלות מענק, יש רשויות שלא מקבלות מענק.

אמנון כהן: מה יהיה כתוב?

נועה בן-אריה: ברשויות מקבלות מענק יש הגדרה של מענק.

נועה בן-אריה: הגדרת המענק תכלול בתוכה מענק רגיל.

אמנון כהן: ירושלים תיפגע מכך?

נועה בן-אריה: להיפך.

אמנון כהן: אני רוצה שהם לא ייפגעו.

נועה בן-אריה: הכוונה שלנו היא שרשויות שמקבלות מענק תהיינה רשויות שמקבלות מענק איזון, רשויות שמקבלות מענק בירה ורשויות שמקבלות מענק שניתן ממשרד הפנים לרשות מקומית שמדורגת בקטגוריה מספר 1 במדד הפריפריאלי שנקבע על ידי הלשכה המרכזית לסטטיסטיקה.

נועה בן-אריה: מדד פריפריאלי הוא מדד ריחוק, מדד מרחק.

אמנון כהן: אמרו לי שאילת מקבלת מענק מיוחד.

נועה בן-אריה: בדיוק.

אמנון כהן: הם לא ייפגעו.

נועה בן-אריה: ההגדרה שנמצאת כאן נותנת מענה להסכם שהגענו עם האוצר שמחריג מרשויות כמו אילת וירושלים את.

נועה בן-אריה: .

אמנון כהן: נצביע על ההגדרה בסעיף 98.

אמנון כהן: מי בעד?

אמנון כהן: בעד – פה אחד

אמנון כהן: נמנעים –אין

מירי פרנקל-שור: סעיף 119 הוא סעיף הגמלאות.

יהל עמית: 119.

יהל עמית: תיקון חוק שירות המדינה (גמלאות).

יהל עמית: בחוק שירות המדינה (גמלאות) (נוסח משולב), התש"ל-1970 (1) בסעיף 105, בסופו יבוא: "(ג) על אף האמור בכל דין או הסכם החל ביום כינון הרשות תשולם לגמלאי איגוד לכבאות, ולגמלאי רשות מקומית, מאוצר המדינה, קצבה שלה הוא זכאי בהתאם להוראות הסדר פנסיה תקציבית קיים, אשר יחולו עליה הוראות חוק זה, והרשויות הפועלות לפי חוק זה יהיו מוסמכות לפעול גם לגבי הגמלאים האמורים, כאילו היו עובדי המדינה.

יהל עמית: (ד) בסעיף זה – "גמלאי איגוד לכבאות" – מי שפרש לקצבה מאיגוד ערים לכבאות לפני מועד הקמת הרשות, והיה זכאי לקבלת קצבה לפי הסדר פנסיה תקציבית קיים מקופת האיגוד; "גמלאי רשות מקומית" – מי שפרש לקצבה מרשות מקומית שיש לה מחלקה לשירותי כבאות, לפני מועד הקמת הרשות, ערב פרישתו הועסק במחלקה האמורה והיה זכאי לקבלת קצבה לפי הסדר פנסיה תקציבית קיים מקופת הרשות; "הסדר פנסיה תקציבית קיים" – כהגדרתו בסעיף 107ג(ב), ולעניין אופן חישוב המשכורת הקובעת תחול פסקה (2) להגדרה "תוספת קבועה" כאמור באותו סעיף; "יום כינון הרשות", "רשות הכבאות וההצלה" – כמשמעותם בחוק הרשות הארצית לכבאות והצלה, התשע"ב-2012"; (2) אחרי סעיף 107ב יבוא: "עובד איגוד כבאות עובר ועובד רשות מקומית 107ג(א) על אף הוראות סעיף 107א והאמור בכל דין או הסכם, הוראות חוק זה יחולו על עובד כבאות בפנסיה תקציבית שהתמנה לפי חוק המינויים ביום כינון הרשות (בסעיף זה – עובד קיים), בשינויים אלה:

יהל עמית: ההגדרה "תוספת קבועה" לעניין פרק ב' תיקרא כך: "תוספת קבועה" – תוספת המשתלמת על משכורתו היסודית של עובד המתקיים בה אחד משני אלה:

יהל עמית: תוספת שהוכרה על ידי הממשלה כתוספת קבועה לעניין חוק זה; תוספת שהייתה נכללת במשכורתו הקובעת של עובד לפי הסדר פנסיה תקציבית קיים, אילו המשיך לעבוד באיגוד ערים לכבאות או במחלקה לשירותי כבאות ברשות מקומית עד למועד פרישתו משירות, והכל בכפוף להוראות מגבילות.

יהל עמית: תקופות עבודתו של עובד קיים באיגוד ערים לכבאות או ברשות מקומית שיש לה מחלקה לשירותי כבאות שאלמלא הוראות חוק הרשות הארצית לכבאות והצלה היו נושאות זכות לגמלאות לפי הסדר פנסיה תקציבית קיים, יראו אותה כתקופת שירות לעניין חוק זה, ולא יחולו לבי תקופות העבודה האמורות הוראות הסדר הפנסיה התקציבית הקיים.

יהל עמית: (ב) בסעיף זה – "הוראות מגבילות" – כל אחד מאלה: סעיף 29 לחוק יסודות התקציב, התשמ"ה-1985; הוראות סעיף 23 לחוק התקציב לשנת הכספים 1982, התשמ"ב-1982; הוראות סעיף 24 לחוק התקציב לשנת הכספים 1983, התשמ"ג-1983; הוראות סעיף 24 לחוק התקציב לשנת הכספים 1984, התשמ"ד-1984; "הסדר פנסיה תקציבית קיים" – הסדר תשלומים המשולמים למי שפרש מאיגוד ערים לכבאות או מהמחלקה לשירותי כבאות ברשות מקומית מידי חודש בחודשו באופן רציף לפי הסכם מקופת האיגוד או רשות מקומית במשך כל ימי חייו, ולאחר מותו לשארו יכול בכפוף להוראות מגבילות: חוק הרשות הארצית לכבאות והצלה, חוק הרשות הארצית לכבאות והצלה, התשע"ב -2012, יום כינון הרשות כהגדרתה בחוק הרשות לכבאות והצלה; "עובד כבאות בפנסיה תקציבית" – עובד העובר שהסדר הפנסיה החל לגביו ערב יום כינון הרשות הוא הסדר פנסיה תקציבית קיים.

יהל עמית: "עובד עובר" – כהגדרתו בסעיף 86 לחוק הרשות הארצית לכבאות והצלה, התשע"ב-2012;

אמנון כהן: אנחנו מצביעים על סעיף 119 בנוסח שהונח על שולחן הוועדה עם התיקונים ועם התוספות.

אמנון כהן: מי בעד סעיף 119?

אמנון כהן: בעד – פה אחד

אמנון כהן: נמנעים –אין

אמנון כהן: בדיון קודם קיבלנו את ההסתייגות של חבר הכנסת אורי אריאל.

אמנון כהן: הבנתי שיש לו דין ודברים עם משרד הבט"פ.

אמנון כהן: היועץ המשפטי של המשרד יגיד לאיזה הבנות הגעתם.

אמנון כהן: נשמע אם ההבנות מקובלות עלינו.

עודד ברוק: ההבנות היו שהנציבות יקבעו בפקודות שלהם הוראות בנושא דת, וזאת בתוך 4 חודשים ממועד כינון הרשות.

אמנון כהן: איך ייקבעו?

עודד ברוק: בפקודות או בתקנות.

אמנון כהן: תוך 4 חודשים?

עודד ברוק: בתוך 4 חודשים ממועד כינון הרשות.

אמנון כהן: זה מייתר את ההסתייגות שלו?

אמנון כהן: אנחנו מצביעים על הרביזיה של השר?

אמנון כהן: מי בעד הרביזיה של השר?

אמנון כהן: בעד – פה אחד

אמנון כהן: נמנעים –אין

אמנון כהן: אנחנו נעקוב.

עודד ברוק: ממועד כינון הרשות.

אמנון כהן: אני אעקוב.

אמנון כהן: אני יודע מה כתוב.

מירי פרנקל-שור: אני לא הבנתי שזה היה ממועד כינון הרשות.

מירי פרנקל-שור: אני הבנתי שזה תוך 4 חודשים מיום אישור החוק.

עודד ברוק: עד אז לא יהיו.

עודד ברוק: .

אמנון כהן: אנחנו בדיון הקודם קיבלנו החלטה לגבי ועדה מייעצת.

אמנון כהן: פה בהתייעצות פנימית שלנו חשבנו שזה יהיה וולונטרי.

אמנון כהן: גם הנציב אמר שזה יהיה וולונטרי.

אמנון כהן: במחשבה שנייה, אחרי שפנו אלי הרבה חברי כנסת מהשורה הראשונה וראיתי גם מכתב של השלטון המקומי, אמרנו שחייב להיות איזה שהוא גוף ציבורי שיהיה ועדה מייעצת, שיביא מהניסיון שלו מהשטח, שיביא כתכנית עבודה דברים טובים.

אמנון כהן: מדובר באנשים שהיו בתפקידים כאלה.

אמנון כהן: סברתי שנחזור לכחול ונגיש את זה כהסתייגות, כי הצבענו על זה אחרת.

אמנון כהן: איך תהיה לנו ועדה מייעצת?

מירי פרנקל-שור: בהתאם לסעיף 81 כמו שהיה בכחול.

יהל עמית: "ועדה מייעצת" – (א) השר ימנה ועדה מייעצת שתפקידה לייעץ לנציב לעניינים הקשורים לרשות לכבאות והצלה ולתפקידיה לפי חוק זה; (ב) הנציב יקבע את הרכב הוועדה, ובלבד שימונו לחברי הוועדה מי שהם בעלי ידע וניסיון בתחום הכבאות וההצלה; (ג) לא יתמנה ולא יכהן כחבר ועדה מי שעלול להימצא במישרין או בעקיפין במצב של ניגוד עניינים בין תפקידו כאמור לבין עניין אישי שלו ולבין תפקיד אחר שלו; (ד) חבר הוועדה המייעצת ימנע מהשתתפות בישיבות אם הנושא עלול לגרום לו להימצא, במישרין או בעקיפין, במצב של ניגוד עניינים בין תפקידו לבין עניין אישי שלו לבין תפקיד אחר שלו; חבר המועצה לא יטפל במסגרת תפקידו בנושא העלול לגרום לו להימצא במצב כזה גם מחוץ לישיבות; (ה) התברר לחבר ועדה מייעצת כי נושא הנידון בישיבה או מטופל על ידו עלול לגרום לו להימצא במצב של ניגוד עניינים כאמור בסעיף קטן (א), יודיע על כך לנציב וליושב-ראש הוועדה; (ו) בסעיף זה, "עניין אישי" – לרבות עניין אישי או תפקיד אחר של בעל עניין בו כהגדרתו בחוק ניירות ערך, התשכ"ח -1998, וכן של קרוב של בעל עניין כאמור.

יהל עמית: "קרוב" – בן זוג, הורה של בן זוג, הורה, הורה הורה, צאצא, צאצא של בן זוג, אח או אחות, גיס או גיסה, צאצא או בן זוג של כל אחד מאלה, סוכן או שותף, וכן תאגיד שהיה מועמד להיות חבר הוועדה או קרובו או מנהלו או נושא משרה בו או שחלקו בהון המניות או בהצבעה או בשניהם או חלק קרובו בהם עולה על 5%;

אמנון כהן: אנחנו מצביעים על ההסתייגות.

אמנון כהן: מי בעד ההסתייגות?

אמנון כהן: בעד – פה אחד

אמנון כהן: נמנעים –אין אושר ההסתייגות התקבלה, היא תהיה חלק מהחוק.

אמנון כהן: יש עוד הסתייגות אחת לגבי ההסדר בין מערכת הביטחון למשרד לביטחון פנים.

אמנון כהן: מה אומרת ההסתייגות?

יהל עמית: תקנות שנקבעו לפי חוק זה יחולו על מערכת הביטחון, אלא אם כן קבע השר אחרת, ולעניין הגופים המנויים בפסקאות (1)-(4) להגדרה "מערכת הביטחון" ייקבע כאמור בהסכמת השר הממונה, בשים לב לטעמים של ביטחון המדינה, שלום הציבור וביטחונו.

אמנון כהן: אנחנו מצביעים על ההסתייגות הזאת.

אמנון כהן: מי בעד ההסתייגות?

אמנון כהן: בעד – פה אחד

אמנון כהן: נמנעים –אין

אמנון כהן: ההסתייגות אושרה, היא תיכנס לחוק.

אמנון כהן: אנחנו נצביע על המכלול של החוק, כולל כל מה שעבר, כולל ההסתייגויות שהתקבלו.

אמנון כהן: הצעת חוק הרשות הארצית לכבאות והצלה, התשע"ב-2012, כפי שהוסברה, כפי ששינינו, כפי שהוקראה ואחרי שהודנו לכל אלה שהתעסקו בזה.

אמנון כהן: מי בעד הצעת החוק?

אמנון כהן: בעד – פה אחד

אמנון כהן: נמנעים – 0

אמנון כהן: אין

אמנון כהן: אושר פה אחד.

אמנון כהן: ידידי, שחר איילון, זכותך להגיד לנו איפה יש לך בעיות.

שחר איילון: מדובר בתהליך היסטורי, במעמד היסטורי.

שחר איילון: אני רוצה להתחיל בך, מר אמנון כהן.

שחר איילון: אני חושב שאתה איש מיוחד.

שחר איילון: אילולא אתה והכישרון המיוחד שלך לתווך, ללחוץ, להתרוצץ בנחישות, באהבה, באיכפתיות, אני חושב שהחוק הזה היה אולי בעוד כמה שנים, לא במועד הזה.

שחר איילון: יש לך חלק בלתי נפרד מהמעמד הזה.

שחר איילון: מגיע לך בזכות להתרווח על הכיסא, לנוח מעט.

שחר איילון: תודה שליווית אותנו לאורך כל התהליך.

שחר איילון: כמובן תודה למירי, היועצת המשפטית, יחד עם אנשי הצוות שלה.

שחר איילון: לחברי הכנסת שליוו אותנו אני רוצה להגיד תודה רבה על שהצבעתם פה אחד וגיליתם תמיכה בכל התהליך.

שחר איילון: כמובן תודה לכל אחד ואחד מהכבאים לוחמי האש.

שחר איילון: אני חושב שכל מי שנמצא פה באולם הזה תרם את חלקו.

שחר איילון: אני רוצה להתחיל בהסתדרות, ביושב-ראש ארגון העובדים, יואב גדסי, ובאנשי המזכירות שנמצאים כאן.

שחר איילון: הכישרון של ארנון בר דוד לרכך, למתן, לדחוף דברים.

שחר איילון: השכל הישר ניצח.

שחר איילון: אני רוצה להגיד תודה מקרב לב ליעל שילוני שעשתה כאן עבודה של הרבה שעות ועדות ועבודת משפטים על חשבון הילדים והבעל.

שחר איילון: השלטון המקומי, קק"ל, כל מי שהיה לו עניין בהסכם הזה הגיע יחד איתנו לעמק השווה.

שחר איילון: גילינו בסופו של דבר את השכל הישר.

שחר איילון: על אנשי הנציבות, הסגן, ראשי האגפים אצלנו בנציבות עברו תקופות לא קלות.

שחר איילון: היו מקרים שהם חזרו לתחנות, חזרו אלי, היו עליהם לחצים מכאן או משם.

שחר איילון: אני רוצה להגיד לכם תודה על התמיכה לאורך כל הדרך.

שחר איילון: אני חושב שאתם חברים אמיתיים.

שחר איילון: לאנשי מזכירות העובדים - אני אומר את זה, כי הם מייצגים גם את הגמלאים וגם את הלוחמים – אני אשמח שבהמשך נטפל בבריאות של הכבאי, בבטיחות שלו.

שחר איילון: יש לנו הרבה מה לעשות.

שחר איילון: אמר נכון יושב-ראש הוועדה שמכאן אנחנו רק מתחילים את הדרך.

שחר איילון: יש לנו דרך ארוכה לעבור.

שחר איילון: הדרך הארוכה הזאת תוביל אותנו – אני מקווה – וגם את מדינת ישראל ליכולת של הצלה וכיבוי ברמות טובות בעולם.

שחר איילון: לאוצר.

שחר איילון: אני לא מקנא בתפקיד שלכם.

שחר איילון: אני חושב שסגן הממונה על התקציבים, אהרל'ה עוזיאלי, ואנשי צוותו עשו עבודה מאוד מאוד קשה.

שחר איילון: כמובן אגף התקציבים שנמצאים כאן היום.

שחר איילון: במעמד ראש הממשלה נחתם היום הסכם יוצא דופן שמשריין את תקציבי הכבאות לשנים הקרובות.

שחר איילון: הוא יאפשר לנו להתפתח באופן הדרגתי לטוב ביותר.

שחר איילון: תודה גם לאנשי אגף התקציבים.

שחר איילון: תודה לאנשי המשרד, אנשי הייעוץ המשפטי שהיו איתנו ועבדו מאחורי הקלעים שעות רבות.

שחר איילון: ליואל ולעודד.

שחר איילון: תודה למנכ"ל.

שחר איילון: אני חושב שגנות התחיל את הדרך.

שחר איילון: הכי טוב זה לתת את בעיטת הסיום.

שחר איילון: הייתה אנקדוטה שנאמרה על ידי סגן שר האוצר על כך שזאת הפעם האחרונה שאנשי האוצר הופכים להיות מנכ"לים, כי אחר כך האוצר משלם ביוקר.

שחר איילון: תודה לשר לביטחון פנים שאני חושב שבימים האחרונים נשכב על הגדר והטיל את כל כובד משקלו שמערך הכבאות יצא לדרך עם תקציבים ראויים ועם תקציבים מתאימים.

שחר איילון: לגבי הוועדה המייעצת.

שחר איילון: אסי לוי מייצג את יושבי הראש.

שחר איילון: אלה אנשים שקנו הרבה מאוד ניסיון במהלך השנים.

שחר איילון: אני אשמח שיהיו לידי כייעוץ וככוח שייתן את הרוח הגבית.

שחר איילון: אם שכחתי מישהו אני מתנצל מראש.

שחר איילון: אני יודע שהיו עוד רבים שתרמו מאחורי הקלעים ובפרונט.

שחר איילון: אמנון, ישר כוח.

שחר איילון: בעזרת ה' נעשה ונצליח.

אמנון כהן: בעזרת ה'.

אמנון כהן: אני רוצה להגיד כמה משפטים להסתדרות.

אמנון כהן: ההסתדרות פה שותף אמיתי בצלע הזה.

אמנון כהן: ארנון, ישר כוח לך.

אמנון כהן: אבי ניסן כבר פותר בעיות בתע"ש.

אמנון כהן: יש לי עוד משימה איתכם לסיים, שזה הנושא של רש"א.

אמנון כהן: יש שם עובדים.

אמנון כהן: אני צריך לסיים את הנושא הזה.

אמנון כהן: אין לנו מערך שיקומי לטובת האסירים.

אמנון כהן: גם שם אני אצטרך את שיתוף הפעולה.

אמנון כהן: אני נהנה לעבוד איתכם בשיתוף פעולה, כי אתם רואים ראייה מערכתית וכוללת, יודעים למתן את הדברים.

אמנון כהן: ישר כוח לך.

אמנון כהן: הרבה בריאות ונחת.

אמנון כהן: החסרתם הרבה שעות מהבית, עבדתם ימים כלילות ולילות כימים.

אמנון כהן: הקב"ה ישלם את השכר.

אריה ביבי: אני מצטרף לכל התודות לאנשים שמנית.

אריה ביבי: אני חושב שכל מילה בסלע.

אריה ביבי: לכל מי שהודית אני מצטרף, רק אני חושב שתם ולא נשלם.

אריה ביבי: לפני 3 וחצי שנים עם כניסתי להיות חבר כנסת כתבתי שכיבוי אש צריך להיות במשרד לביטחון פנים.

אריה ביבי: זה כתוב עם תאריך.

אריה ביבי: למה אני אומר תם לא נשלם?

אריה ביבי: כי אני חושב שגם מד"א צריך להיות במשרד לביטחון פנים.

אריה ביבי: כל כוחות הביטחון צריכים להיות במשרד לביטחון פנים על מנת שידעו לדבר בשפה אחת.

אריה ביבי: את זה אנחנו חייבים.

אריה ביבי: חבל לי שנעשה את זה כשיהיה אסון.

אריה ביבי: אני רוצה לברך את גדסי ואת החברים שלו שעשו עבודה יפה מאוד.

אריה ביבי: הם נכנסו לנושא הפשרה.

אריה ביבי: זה לא היה קל מצידם.

אריה ביבי: תודה לך, אדוני היושב-ראש, ולשחר, ידידי, שהיה פקוד שלי פעם.

אריה ביבי: לחבריי חברי הכנסת שאני יודע שבנושא הזה רצו.

אריה ביבי: אני חושב שהיום זה יום היסטורי.

ניצן הורוביץ: בעניין הזה, חברים, אין אופוזיציה ואין קואליציה.

ניצן הורוביץ: זה יום היסטורי.

ניצן הורוביץ: בהצלחה, שחר.

ניצן הורוביץ: אמרתי לך שתשאיר ליורש אחריך עבודה יפה מאוד שנעשתה פה.

ניצן הורוביץ: אני חושב, אמנון, שזאת ברכה גדולה.

אורי מקלב: אין ספק שמילות הברכה הראשונות צריכות להיות לך כיושב-ראש ועדה.

אורי מקלב: אני גם אמרתי לך במהלך הדיונים.

אורי מקלב: לא פעם פגשתי אותך במליאה לאחר יום של דיון בנושא הרפורמה ואמרתי לך כל הכבוד על כך שעמדת בזה.

אורי מקלב: לא כל הדיונים היו באווירה כזאת חגיגית.

אורי מקלב: חלק מהמאבקים ואי ההסכמות התנקזו לתוך הוועדה.

אורי מקלב: כמובן מגיעה תודה לשר, לשחר שמייצג את כולם.

אורי מקלב: גם אתם עברתם ימים קשים בתוך הבית פנימה.

אורי מקלב: ראינו את זה.

אורי מקלב: זה השתקף.

אורי מקלב: היו ימים לא קלים.

אורי מקלב: הרפורמה הזאת לא דומה לשאר הרפורמות שהיינו רגילים אליהן, בין אם זו הרפורמה במים, הרפורמה בתכנון ובנייה או בתחבורה הציבורית.

אורי מקלב: כאן זאת רפורמה שתלויה בחיי אדם.

אורי מקלב: זה השוני המהותי.

אורי מקלב: הוא מהותי מאוד מעבר לשינויים המבניים הדרמטיים, הפרסונאליים והמנהלתיים שיש ברפורמה הזאת.

אורי מקלב: דבר אחד חשוב להגיד על התקציב.

אורי מקלב: אנחנו יודעים לבקר את הנושא של התקציב.

אורי מקלב: אנחנו יודעים איזה צעד נעשה קדימה.

אורי מקלב: זה לא בכדי ולא דבר של מה בכך.

אורי מקלב: אני חוזר עכשיו מוועדת המשנה בראשותו של זאב בילסקי לגבי ערכות המגן ומוכנות העורף.

אורי מקלב: המצב היום הוא ש-40% מתושבי מדינת ישראל לא מקבלים ערכות מגן.

אורי מקלב: אין להם סיכוי לקבל.

אורי מקלב: אין מחסני חירום.

אורי מקלב: יש משפחות שבהן חלק מהילדים קיבלו והאימא צריכה להחליט למי לתת.

אורי מקלב: מדובר פה בסכום שייעדנו אותו לכבאות.

אורי מקלב: זה דבר שצריך להגיד עליו תודה.

אורי מקלב: אני מבקש שהרפורמה לא תחול על האישיות של לוחמי האש.

אורי מקלב: עשינו רפורמה כללית.

אורי מקלב: באישיות שלהם, במסירות שיש ללוחמי האש כפי שזה בא לידי ביטוי באסון הכרמל אל תיגעו.

אורי מקלב: אנחנו עדים ליותר ויותר שריפות שבהן ראינו את המסירות שלהם.

אורי מקלב: גם לפני הרפורמה הם היו כבאים מעולים ומסורים.

אורי מקלב: בזה אנחנו רוצים שהכובע של כיבוי האש לא ישתנה.

אורי מקלב: אנחנו מאחלים הצלחה לכל התהליך הזה.

זאב בילסקי: אדוני היושב-ראש, אני רוצה להודות לך, גילית פה יכולות בלתי רגילות.

זאב בילסקי: כשראיתי שהפסקת את הישיבה בשבוע שעבר תפסתי את הראש ולרגע אמרתי מה אתה עושה, אבל מסתבר שגם לגבי זה ידעת מה אתה עושה ויצא טוב.

זאב בילסקי: אני, שהייתי קרוב ל-20 שנה מהחיים שלי בצד השני יחד עם האיגודים וראיתי איך לא הצלחנו ואיך עשינו הרבה פחות טוב ממה שיש עכשיו, חש בתחושה נפלאה לגבי הרגע ההיסטורי הזה שבו שדרגנו בצורה משמעותית שירות חשוב מאוד לציבור.

זאב בילסקי: עוד שתי מילים לך, אלון בר דוד.

זאב בילסקי: לא כל כך הכרתי אותך.

זאב בילסקי: מהרגע שהתחלתי לשבת פה בישיבות כל פעם השם שלך עלה לחיוב.

זאב בילסקי: זה משהו שצריך לבדוק, כי כנראה יש משהו ביכולות שלך, בחזון שלך שמצד אחד אתה מייצג את העובדים ואת ההסתדרות.

זאב בילסקי: .

זאב בילסקי: אני אשמח להיעזר בשירותים שלך גם הלאה במערכות אחרות.

זאב בילסקי: יש לך תרומה נכבדה.

זאב בילסקי: אדוני היושב-ראש, אני רוצה להגיד לך שעשית עמדי חסד גדול.

זאב בילסקי: כשבאתי לפה וראיתי את יואב מחייך רווח לי.

זאב בילסקי: זאת הייתה רק חצי עבודה שעשית בשבילי.

זאב בילסקי: בשבוע האחרון חשבתי לעזוב את רעננה וללכת למקומות אחרים, כי לא יכולתי שיעברו 5 דקות בלי שיחה מאסי.

זאב בילסקי: אם סידרת שאסי איך שנכנסתי חייך אלי, אדוני היושב-ראש, אז זה הדבר הכי טוב שיכולת לעשות בשבילי.

זאב בילסקי: אני רוצה לאחל לכולנו הרבה הצלחה.

יואב גדסי: אני חושב שכל הכבאים במדינת ישראל חייבים לך, לא רק אני וחברי המזכירות.

יואב גדסי: הרבה ברכות על ניהול הוועדה, על כך שתרמת שההסכם יצא לפועל.

יואב גדסי: בשנה האחרונה הרגשתי כמו רב חובל על ספינה בים סוער שצריך להביא את הספינה לחוף מבטחים.

יואב גדסי: אני שמח שעשיתי את זה בעזרת לא מעט אנשים.

יואב גדסי: חלקם יושבים פה.

יואב גדסי: יושב פה אמנון בר דוד.

יואב גדסי: בלי הסיוע של ההסתדרות והגיבוי של אבי ניסן קורן, של יעל, של חבריי חברי המזכירות שתמכו לאורך כל הדרך זה לא היה קורה.

יואב גדסי: מאוד עזרה לי ההסכמה שקיבלתי מכל הוועדים להסכם.

יואב גדסי: התרומה של נציבות הכבאות והצוות שלהם שהלכו איתנו ותרמו במו"מ.

יואב גדסי: גם היסודות שהונחו על ידי גנות בשלבים הראשונים, בהמשך עם המנכ"ל רותם פלג, עם אנשי האוצר שאני מודה לכם שבסופו של דבר הצלחנו להגיע להבנות.

יואב גדסי: כשהיום אנחנו רואים את עצמנו בדרך להיות עובדי מדינה אנחנו יכולים לבוא לנציבות המדינה ולהגיד שהבאנו נדוניה של מיליארד שקל.

יואב גדסי: זה לא מעט.

יואב גדסי: לא באנו בידיים ריקות.

יואב גדסי: אני יכול רק לומר לכולנו, לי, לחברים שלי ולנציב הכבאות שחובת ההוכחה היום היא עלינו.

יואב גדסי: אנחנו צריכים לתת שירות יותר טוב לעם ישראל ממה שנתנו עד היום בכלים המועטים ובכוח האדם המועט שהיה לנו.

יואב גדסי: עשינו את המיטב.

יואב גדסי: אני מקווה שנוכל לתת שירות יותר טוב.

יואב גדסי: אי אפשר לא להגיד תודה לכל חברי הכנסת שהתמידו, באו וזה היה חשוב להם.

יואב גדסי: תודה לכם, ביילסקי, מקלב, הורוביץ.

יואב גדסי: תודה לאריה ביבי שהיינו משגעים אותו.

יואב גדסי: תודה לחברי הוועדה וליועצים המשפטיים.

יואב גדסי: ישר כוח.

יואב גדסי: זאת בשורה לעם ישראל.

יואב גדסי: אני מודה לכולכם.

אמנון כהן: לוחמי האש, ישר כוח לכם.

אמנון כהן: יש לכם משימה חשובה להמשיך לייצג ולעשות את העבודה.

אמנון כהן: המדינה עומדת מאחוריכם.

אמנון כהן: תמשיכו לעשות.

אמנון כהן: אנחנו איתכם לאורך כל הדרך.

אמנון כהן: לא רצינו לעזוב אתכם וגם לא עזבנו אתכם.

אמנון כהן: אנחנו איתכם גם בהמשך.

אמנון כהן: עלו והצליחו.

אמנון כהן: תשמרו על המשפחות.

אמנון כהן: כל טוב, הישיבה נעולה.